open-index/open-wikipedia-markdown huggingface dataset:
Pobuna iz 1088.

**Pobuna 1088. godine** () je naziv za kratkotrajni ustanak vodećih normanskih feudalaca u Engleskoj protiv vlasti kralja Williama II Riđeg, koji je započeo oko Uskrsa 1088. godine. Uzrok ustanka je bio u tome da je prethodni engleski kralj William I Osvajač istovremeno bio i normandijski vojvoda; na svojoj samrtnoj postelji je prethodne godine odredio da će mjesto normandijskog vojvode naslijediti stariji sin Robert Curthose, a englesko prijestolje mlađi sin William. To je mnoge od normanskih velmoža - koji su imali posjede s obje strane La Manchea - dovelo u kompliciranu situaciju da moraju služiti dvojici različitih sizerena. Dio njih je, prema navodima kroničara Orderica Vitalisa, zaključio da bi bilo jednostavnije da imaju jednog sizerena koji bi vladao i Normandijom i Engleskom. Izbor je pao na Roberta, koji je već ranije bio u otvorenom sukobu sa bratom i ocem, a za koga su pretpostavljali da im neće nametati svoju volju kao pokojni William.

Na čelo ustanika su stali Williamov brat (i kraljev stric), biskup Odo od Bayeuxa i grof Robert od Mortaina; njima se priključilo šest od deset najvećih normanskih magnata navedenih u Knjizi Sudnjeg dana, a ustanak se brzo proširio od Northumberlanda na sjeveru do Kenta na jugu. U kritičnoj situaciji je mladi kralj, pak, pokazao diplomatsku i političku vještinu; dio ustanika je uspio neutralizirati obećanjem bogate nagrade u zamjenu za vjernost; na svoju je stranu, proklamirajući brojne reforme, stavio i obični (anglosaksonski) narod; konačno je ustanike uspio međusobno izolirati, tako da je Odo u Zamku Pevensey stavljen pod opsadu. Neuspjehu ustanka je, međutim, najviše pomoglo to što zbog olujnog vremena u La Mancheu ustanicima pomoć u kritičnom trenutku nije mogao pružiti vojvoda Robert iz Normandije. Nakon šest tjedana se Odo predao u Pevenseyu, a potom je drugo ustaničko uporište Rochesterski zamak palo prije Robertovog dolaska. Ustanak je tako za šest mjeseci bio ugušen. William je zarobljenim ustanicima, po savjetu sebi odanih feudalaca, udijelio pomilovanje.

## Izvori
Irena Ugarska

**Sveta Irena Ugarska** (1088. – 13. kolovoza 1134.) je bila bizantska carica kao supruga cara Ivana II. Komnena.

## Biografija
Bila je rođena kao ugarska princeza **Piroska**, kćer kralja Ladislava I. Svetog i kraljice Adelajde. Bila je unuka Bele I. Njezin je bratić bio Koloman.

1104. Piroska se udala za Ivana. Prekrstila se na pravoslavlje i uzela ime Irena. Imali su osmero djece:
* Aleksije Komnen
* Marija Komnena
* Andronik Komnen 
* Ana Komnena
* Izak Komnen
* Teodora Komnena
* Eudokija Komnena
* Manuel I. Komnen

Irena je bila posvećena odgoju djece i nije imala političkih uloga.

Kasnije ju je pravoslavna crkva proglasila sveticom.

## Vanjske veze
Al-Mustain II

**Al-Mustain II, Ahmad ibn Yusuf** (? - 1110; ) je bio posljednji muslimanski vladar Zaragoze iz dinastije Banu Hud, koji je vladao od 1085. do smrti. Bio je sin prethodnog vladara Yusuf al-Mutamina. Vladavinu mu je obilježilo, ispočetka uspješno, nastojanje da se odupre pritisku kršćanskih država sa sjevera, prije svega Aragona, pri čemu je iskoristio podršku marokanskih Almoravida. Za razliku od vladara drugih muslimanskih taifa, s njima je sačuvao dobre odnose, a tako i nezavisnost. Godine 1096. je, međutim, izgubio bitku kod Alcoraza te bio prisiljen predati Huescu Aragoncima. Neko vrijeme je plaćao *[[parias]]* (danak) kastiljskom kralju Alfonsu VI. Godine 1110. je poginuo u bitci kod 
Valtierre. Nakratko ga je naslijedio Abdelmalik, ali ubrzo nakon njega je Zaragozu preuzeo almoravidski guverner Muhammad ibn al-Hayy.

## Literatura
* List of Muslim rulers
Palatinska grofovija Durham

**Palatinska grofovija Durham** () bila je posebna upravna jedinica/državnopravni entitet u okviru Engleske sa sjedištem u Durhamu, koja je postojala od 1090. do 1832. Predstavljala je područje na kome je biskup Durhama (prvo katolički, a od 16. vijeka anglikanski) kao knez-biskup uz ckrvenu imao i svjetovnu vlast, odnosno bio podređen neposredno engleskom kralju, a ne lokalnim i regionalnim feudalcima. Poticala je od Slobode Durhama () koju je 883. u sjevernoj Engleskoj proglasio Guthred, nordijski kralj Yorka. Njene ovlasti su se postepeno širile, posebno nakon reorganizacije državne uprave na sjeveru Engleske koju su 1089/90. proveli Normani pod Williamom II Riđim. U 13. vijeku su se biskupi uspjeli izboriti za potpunu autonomiju od grofova Northumberlanda. Konačno je ukinuta za vrijeme administrativnih reformi 1832. godine, iako su se neke njene sudske institucije zadržale sve do 1889. godine.

Godine 1888. je od nje i drugih teritorija formirana Grofovija Durham.

## Reference
Sigewin von Are

**Sigwin von Are** (*Sigewin*; ? - 31. maj 1089), zvani **Pobožni**, bio je nadbiskup Kölna od 1078. do smrti.

Godine 1076. je bio đakon u Kölnu. Nakon izbijanja borbe za investituru stao je na stranu cara Heinricha IV, za što je nagrađen imenovanjem za nadbiskupa. Kako bi pomogao Heinrichu 1083. godine, proglasio je "mir Božji". Nakon požara 1085. je obnovio crkvu sv. Marije. 30. maja 1087. je u Aachenu Heinrichovog sina Konrada okrunio za kralja Njemačke. Umro je u Kölnu, a sahranjen je u Kölnskoj katedrali.
Thibaud III od Bloisa

**Thibaud III** (*Theobald*, 1012 - 1089) bio je francuski feudalni velmoža, koji je kao grof Bloisa vladao od 1037. do smrti.

Rodio se kao sin grofa Eudesa II (Odo) i Ermengarde od Auvergnea. Nakon očeve smrti je osim Bloisa naslijedio i grofovije Tours i Chartres. Godine 1044. je uhvaćen kako kuje zavjeru protiv francuskog kralja Henrija I; nakon vojnog poraza od kraljevskih trupa se prisiljen odreći Toursa. Nakon toga se glavno uporište Kuće Blois premjestilo u Šampanju. 

Ženio se tri puta. S prvom suprugom, Gersende od Mainea imao je sina i nasljednika Henrija (kasnije prozvan Etienne), poznatog po sudjelovanju u Prvom križarskom ratu. Godine 1074. se ženidbom za Adele od Valoisa, kćeri Raoula II od Valoisa značajno poboljšao svoj položaj; s njom je imao tri sina - Philippea, koji je postao biskup Châlons-sur-Marnea; Eudesa, koji je naslijedio njegove posjede u Šampanji, te Huguesa, koji je nakon Eudesove smrti postao prvi grof Šampanje.
Petar Igneus

Sveti **Petar Igneus** (; nekad navođen i kao Petar Ognjeni; Firenca, ? - Albano Laziale, 11. novembar 1089) bio je katolički redovnik, biskup i kardinal, poznat po borbi protiv simonije. Pripadao je benediktincima iz opatije Vallombrosa od koje će kasnije nastati valombrozijski red, a koji su se u 11. vijeku isticali borbom protiv simonije. Kada je Petar u Firenci optužio tamošnjeg biskupa Pietra Mezzobarba za simoniju, a on optužbe opovrgao, opat Giovanni Gualberto je 1068. utanačio suđenje vatrom; na njemu je Petar pobijedio i dobio nadimak "Ognjeni". Godine 1072. je imenovan kardinalom biskupom Albanoa. Papa Grgur VII mu je za vrijeme borbe za investituru povjerio diplomatsku misiju u Francuskoj. 

## Literatura
* St. Peter Igneus
* H.W. Klewitz, *Reformpapsttum und Kardinalkolleg*, Darmstadt 1957, str.&nbsp;116 br. 9
* R. Hüls, *Kardinäle, Klerus und Kirchen Roms: 1049-1130*, Tübingen 1977, str.&nbsp;90-91
Opatija Cîteaux

**Opatija Cîteaux** () je rimokatolička opatija u Francuskoj, smještena u mjestu Saint-Nicolas-lès-Cîteaux, južno od Dijona. Danas pripada trapistima, ogranku cistercitskog reda, koji je nastao upravo u Cîteaux (nekadašnje Cisteaux) te po njemu dobio ime. U njemu danas živi 35 redovnika.

Osnovao ga je 1098. benediktinski redovnik Robert od Molesmea, koji je postao njegov prvi opat. Jedan od ranih redovnika je bio i znameniti Bernard od Clairvauxa, koji je 1115. osnovao Opatija Clairvaux. S vremenom je Citeaux stekao ugled i postao mjesto sahrane vojvoda Burgundije. Tokom stogodišnjeg rata je nekoliko puta pljačkan i razaran, kao i za vrijeme hugenotskih ratova. 1791. je ukinut za vrijeme francuske revolucije. Obnovljen je 1898.

## Vanjske veze

* Službenma stranica 
* Historija Opatije Cîteaux 

### Slike
* Photo
* Abbey Stamp 
* Illumination of an Abbey Manuscript
Han Shizhong

**Han Shizhong** (韓世忠) (1089–1151) bio je kineski vojskovođa u službi dinastije Song, poznat po nizu vojničkih pobjeda koje su spasile dinastije u najtežem trenutku njenog postojanja, kao i podvizima koji su postali dio kineskog folkora.

Rodio se u provinciji Shanxi u skromnoj seljačkoj porodici, odakle je regrutiran u carsku vojsku. Istakao se u pohodu protiv države Zapadna Xia i postepeno je napredovao u službi, sudjelujući u ratovima protiv kitanske dinastije Liao. Godine 1120. se istakao u gušenju seljačkog ustanka; na banketu je upoznao vojničku kurtizanu Liang Hongyu, koja će i sama postati uspješan vojskovođa, ali i njegova supruga. Sljedećih nekoliko godina se Kina našla pod udarom Džurčena, nekadašnjih saveznika koji su pod dinastijom Jin likvidirali Kitansko Carstvo i okrenuli se protiv Kine. Han nije uspio spriječiti Džurčene da osvoje prijestolnicu Kaifeng i zarobe cara Xinzonga, a zbog čega je prestala Sjeverna dinastija Song; ali je zato uspio odvesti krunskog princa - kasnijeg cara Gaozonga na jug odakle je Džurčenima organiziran otpor pod vodstvom Južne dinastije Song. Han i njegov prijatelj Yue Fei su ne samo razbili pokušaje Jurčena da dokrajče kinesku državu, nego su krenuli u protivnapad i 1139. zabilježili veliku pobjedu u bitci kod Yanchenga. Njihovi planovi da se Jin potpuno porazi i Kina oslobodi, međutim, nisu našli na razumijevanje dvorskih službenika, koji su više bojali ambicioznih vojskovođa nego vanjskog neprijatelja. Nakon što je Yue Fei lažno optužen i pogubljen, bijesni Han Shizhong je napustio vojnu službu.
Dahui Zonggao

**Dahui Zonggao** (大慧宗杲) (1089&ndash;1163) (Wade-Giles: Ta-hui Tsung-kao; Japanese: Daie Sōkō) bio je kineski Chan (zen) budistički učitelj. Dahui je bio učenik Yuanwu Keqina (Wade-Giles: Yuan-wu K'o-ch'in; Japanese: Engo Kokugon) (1063–1135) te predstavljao 12. generaciju Linji loze Chana. Za vrijeme dinastije Song je bio vodeća ličnost škole.

Dahui uveo običaj koncentracije na Hua Tou ("riječ-glava") kung-an (koan). Taj metod se ztvao "intrspekcija Ch'an kung-ana (koan) introspection" (k'an-hua ch'an). Iako je vjerovao da su koani najbolji način da se postigne prosvjetljenje, priznavao je i vrijednost učenjima Konfucija i Lao-tzua.

Dahui je bio žestoki kritičar "heretičkog Ch'ana tihe iluminacije" (mo-chao hsieh-ch'an) Caodonga (Wade-Giles: Ts'ao-tung; japanski: škola Sōtō).

## Izvori

## Literatura

* 
* Cleary, J.C., 1997 (2006), Swampland Flowers: the letters and lectures of Zen master Ta Hui, Shambhala, 
* 
* Cleary, T. & Cleary, J.C., 1994, Zen Letters: teachings of Yuanwu, Shambhala, 
* Dumoulin, Heinrich (1994, 1998) Zen Buddhism: A History, Volume I, India and China, Simon & Schuster and Prentice Hall International 
* Ferguson, Andy (2000) Zen’s Chinese Heritage: the masters and their teachings, Wisdom Publications, 
* Foster, Nelson & Shoemaker, Jack (eds), 1996, The Roaring Stream: a new Zen reader, The Ecco Press, Hopewell, 
* Heine, Steven & Wright, Dale S., 2000, The Koan: texts and contexts in Zen Buddhism, Oxford University Press, 
* 
* Levering, Miriam A Monk's Literary Education: Dahui's Friendship with Juefan Huihong; Chung-Hwa Buddhist Journal, No.13.2 (May 2000) pp.&nbsp;369–384
* 
* 
* Watson, Burton, 1993, The Zen Teachings of Master Lin-Chi, Shambhala, 
* Yu, Chun-Fang, 1979, Ta-hui Tsung-kao and Kung-an Ch'an, Journal of Chinese Philosophy, v. 6, p.&nbsp;211-235

## Vanjske veze
* Sacred Library
Klerogamija

**Svećenički brak** ili **klerogamija** u najširem smislu označava brak u kome su jedan ili oba bračna druga svećenici (pripadnici svećenstva, odnosno klera). Izraz se obično primjenjuje u kontekstu vjerskih zajednica koje inzistiraju na svećeničkom celibatu ili čija doktrina i običaji postavljaju određena ograničenja svećenicima kod stupanja u brak.

Islam, judaizam i japanske sekte budizma se navode kao primjeri religija gdje ne postoje gotovo nikakva ograničenja kod stupanja svećenika u brak. Kod kršćana takva ograničenja su najstroža u Katoličkoj crkvi gdje je zaređenim svećenicima zabranjeno stupanje u brak. U pravoslavnim, kao i katoličkim crkvama istočnog obreda je oženjenim muškarcima dozvoljeno postati svećenicima, ali ne i monasima, odnosno episkopima. Protestantske crkve, počevši s luteranima, su u 16. vijeku napustile obavezni svećenički celibat te dozvolili svećenicima da se žene.

## Vanjske veze
* "Catholic Journalist Challenges Statistics on Married Priests". EWTN News, 20 April 2007.
A cappella

Horske kompozicije mogu biti pisane i aranžirane uz pratnju nekog instrumenta ili orkestra, a mogu biti pisane *samo za [[hor]] bez pratnje*.

**A kapela** (*akapela pevanje*) ( – za kapelu, tj. za internu upotrebu) je oznaka za horsko pevanje bez instrumentalne pratnje; muzika pisana za muški, ženski, dečji ili mešoviti hor bez pratnje ili delo namenjeno da se izvodi na takav način.

*A kapela* muzika je prvobitno stvarana za potrebe crkve (''gregorijansko pojanje'').

Mnoge klape u primorju pevaju a kapela.
## Barbershop muzika

Od 1940. godine do danas u SAD izuzetnu popularnost stiče *Barbershop muzika* ( – muzika berbernice).

Karakteriše je *a kapela* stil pevanja, obično izvođen četvoroglasno (kvartet), gde svaki od četiri glasa ima svoju ulogu: vodeći peva melodiju, tenor peva harmonske tonove iznad melodije, bas peva najniže harmonske tonove dok bariton kompletira akord.

## Povezano
* Website of Barbershop-o-gram (aka The Quidco Quartet) 
* Listen to Barbershop music at the Internet Archive

## Reference
Operacija Edelweiss (1943)

::*Za ostale istoimene operacije vidi [[Operacija Edelweiss]]*.
**Operacija Runolist** (njem. *Edelweiss*, Edelvajs) je bila operacija Vermahta protiv NOVJ u Makedoniji. Vođena je krajem oktobra i početkom novembra 1943. godine.

Cilj: Čišćenje rejona Debra u zapadnoj Makedoniji.

Angažovane jedinice: 2 bat. 297. pešadijske divizije, delovi 1. oklopne divizije.

## Izvori

## Povezano
* Spisak osovinskih operacija u Jugoslaviji
* Makedonija u Narodnooslobodilačkoj borbi
Sakine Cansız

**Sakine Cansız** (; , ; 1958 – 10. januar 2013) bila je jedan od osnivača Kurdistanske radničke partije (PKK). 1980-ih je kao kurdska aktivistica bila uhapšena i mučena od turskih vlasti. Bila je bliska suradnica vođe PKK Abdullaha Öcalana i jedan od viših funkcionara PKK. 10. januara 2013. je pronađena ubijena vatrenim oružjem u pariškom Kurdskom institutu zajedno sa još dvije aktivistice.
Kurdski jezik

**Kurdski jezik** (kurdski: *kurdî*, کردی) je deo šire porodice iranskih jezika iz indoevropske jezičke porodice. Kurdskim jezikom govori danas između 25 i 30 miliona ljudi, većinom na teritoriji naseljenom Kurdima u Iraku, Turskoj, Siriji, Iranu kao i kurdskoj dijaspori širom sveta.

### Koreni
Kurdski jezik pripada severozapadnoj grupi iranskih jezika. Najsrodniji jezici kurdskom su jezik Belučistana i jezici jugozapadne grupe iranske porodice.

### Historija
Nema mnogo pouzdanih podataka o kurdskom jezku pre perioda arapskih osvajnja. Tek od 15-16. veka poznati su prvi pesnici koji pišu na svom maternjem kurdskom jeziku:Ali Hariri, Ahmed Hani, Melaje Džaziri, Faki Tajran i drugi.
Kroz dug period borbe kurdskog naroda za slobodu i autonomiju tekla je i borba za priznanje jezika.

### Sadašnji status

Danas kurdski jezik ima zvanično priznat status jedino u Iraku, dok u ostalim državama gde se govori u znatnom broju nema taj status ili je čak zabranjen.
Ukupan broj ljudi kojima je kurdski maternji jezik teško je proceniti: procene se kreću od 25 do 30 miliona. Najveći broj njih živi u Turskoj (11-15 mil), Iraku (5-7 mil), Iranu (6-8 mil) i Siriji (oko 2 mil).

### Dijalekti

Postoje tri važnija dijalekta kurdskog jezika:

1. Severni dijalekat, nazvan Kurmandži (*Kurmanji*)

2. Centralni dijalekat, nazvan Sorani (*Sorani*)

3. Južni dijalekat, glavni predstavnici su govori Fejli i Kalhori

#### Kurmandži dijalekat

Zastupljen je uglavnom u Turskoj i Siriji, procena je da oko 12-17 miliona ljudi govori ovim dijalektom. Za pisanje uglavnom koriste modifikovanu verziju turskog latiničnog pisma.

#### Sorani dijalekat

Sorani dijalekat je zastupljen u istočnom Iraku i zapadnom Iranu. Broj Kurda koji govori Sorani dijalektom je između 10 do 12 miliona. Kao alfabet iranski i irački Kurdi uglavnom koriste modifikovani persijski alfabet.

#### Južni dijalekat

Južni dijalekat kurdskog jezika uglavno je zastupljen u južnim i srednjim delovima Iraka i Irana i sastoji se od većeg broja poddiajlekata od kojih su najpoznatiji Fajli i Kalhori.

### Kurdski alfabet
Zbog geografske rasprostranjenosti u raznim državama i kulturama kurdski jezik danas ima čak tri alfabeta: persoarapski, latinicu i ćirilicu. Persoarapski alfabet se koristi još od srednjeg veka pod uticajem srodnog persijskog jezika. Latinično pismo je u upotrebu u Turskoj, srodno turskom latničnom pismu sa nekim dodatnim slovima. Ćirilica je korišćena u Sovjetskom Savezu za pripadnike Kurda koji su živeli uglavnom u Jermeniji.
Pored toga u novije vreme ima i pokušaja da se stvori jedinstvan alfabet za sve Kurde-osnova mu je latinično pismo.

### Fonologija
* Samoglasnici

Kurdski jezik ima sledeće samoglasnike:

* Suglasnici kurdskog jezika su:

## Povezano
* Kurdi
* Iranski jezici

## Reference

## Vanjske veze
* Kurdska akademija 
* Omniglot
Kurdski institut u Parizu

**Kurdski institut u Parizu** (), osnovan u februaru 1983. godine, je organizacija posvećena proučavanju i promicanju kurdskog jezika, kulture i historije. Smatra se glavnim akademskim centrom za kurdski jezik u Evropi. U njemu se izdaje lingvistički časopis *[[Kurmancî (magazin)|Kurmancî]]* na kurdskom, mjesečni pregled štampe s naglaskom na jurdske teme pod naslovom *Bulletin de liaison et d'information* (Bilten kontakata i informacija) te naučni časopis *Études Kurdes* na francuskom.

Većina djelatnosti Instituta je vezana uz sjeverni (kurmanji) dijalekt kurdskog. Institut sadrži i biblioteku sa hiljadama historijskih dokumenata, pamfleta i časopisa vezanim uz Kurde. Povezan je i sa Vladom Francuske. Trenutni predsjednik je Kendal Nezan a potpredsjednici su Abbas Vali (Univerzitet u Swanseau) i Fuad Hussein (Univerzitet u Amsterdamu).

## Povezano
* Kurmancî, lingvistički časopis
* The Kurdish Digital Library, online resurs, dostupan od 2010.

## Izvori


## Vanjske veze
* Kurdish Institute of Paris 
* On line books available in the library of the Kurdish Institute of Paris
Kurmandži

**Sjevernokurdski jezik** (kermancî, kirmancî, kurdi, kurdî, kurmancî, kurmanji; ISO 639-3: kmr), zapadnoiranski jezik, član kurdskog makrojezika, kojim govori 9,320,240 ljudi u nekim zemljama zapadne (Turska, Kavkaz, Irak, Libanon, Sirija) i južne Azije (Afganistan, Iran). 

U Turskoj ga govori 3,950,000 ljudi (1980), Iraku 2,800,000 (2004) i Siriji 938,000 (1993). Broj govornika uostalim zemljama je manji, po nekoliko desetaka tisuća u svakoj.

Postoje brojni dijalekti. U Turskoj se govore boti (botani), marashi, ashiti, bayezidi, hekari i shemdinani; u Iraku surchi, akre, amadiye, barwari jor, gulli, zakho i sheikhan; Libanon, mhallami ili mardinli: Iran, sjevernokurdski (kurmanji), khorassani kurmanji.

## Izvori

## Vanjske veze
* Ethnologue (14th)
* Ethnologue (15th)
Operacija Rabauke

**Operacija Grubijan** (njem. *Rabauke*) je bila vojna operacija Vermahta protiv partizana na jadranskim otocima. Operaciju je vodila 264. pešadijska divizija Vermahta od 10. do 13. jula 1944. godine.

Nakon ove operacije je vođena operacija Pestbeule u cilju razbijanja i ometanja dotura na kanalu.

## Tok operacije

10. 7. 1944: Izvršeno je iskrcavanje i čišćenje severnog dela ostrva Ugljan bez dodira sa snagama NOVJ.

11. juli 1944: Završeno je čišćenje severnog dela ostrva Ugljan bez dodira sa snagama NOVJ. Kod akcija čišćenja u prostoru Primoštena slab dodir sa neprijateljem.

12. 7. 1944: čišćenje ostrva Iž je završeno, potopljena su 42 čamca, partizanski motorni čamac se udaljio posle vatrenog duela. Akcija čišćenja u prostoru Primoštena se i dalje sprovodi.

13. 7. 1944: Operacija »Rabauke« je okončana, ukupno potopljeno 112 malih čamaca. Prilikom operacije u prostoru Primoštena, snage NOVJ su se ogorčeno borile. Prema nemačkom izveštaju, bilo je 14 mrtvih i 2 zarobljena partizana.

## Izvori

## Povezano
* Spisak antipartizanskih operacija u NDH
* Spisak osovinskih operacija u Jugoslaviji

## Vanjske veze
* Operation "Pestbeule"
Bulo Marer

**Bulo Marer** (), također navođen kao **Bulomarer**, je gradić na jugozapadu Somalije, smješten u regiji Gedo. U njemu se nalazi baza islamističke militantne organizacije Al-Shabaab, somalske ćelije al-Qadee.

U tom gradu su francuske vojne snage početkom 2013. izvele neuspjeli prepad sa ciljem spašavanja talaca, pri čemu je poginuo najmanje jedan francuski vojnik i 17 islamista.

## Reference

* Buulo Mareer
Somalski jezik

**Somalski jezik** (ISO 639-3: som), afrazijski jezik kušitske porodice, kojim govori 12.653.480 ljudi u nekoliko zemalja istočne Afrike, od čega 8.340.000 u Somaliji (2006); 3.960.000 u Etiopiji (2006); 420.000 u Keniji (2000 WCD); 297.000 u Džibutiju (2006).

Somalski je jedan od 6 jezika somalske podskupine istočnokušitskih jezika, i ima tri dijalekta sjevernosomalski, benaadir i af-ashraaf (ashraaf). Sjevernosomalski je postao temeljem standardnom somalskom, službenim jezikom Somalije.
## Glasovi
32: b tDh dD d.* kh g G tS f s S x H 9 m n l r[ ? h i I "e E aa U+ "@) a U O j w
## Literatura
* Andrzejewsky, B.W. 1955. The problem of vowel representation in the Isaaq dialect of Somali. Bulletin of the School of Oriental and African Studies 17: 567-80.
* Andrzejewsky, B.W. 1956. Accentual patterns in verbal forms in the Isaaq dialect of Somali. School of Oriental and African Studies 18: 103-129.
* Armstrong, L.E. 1964. The phonetic structure of Somali. Mitteilungen des Seminars fur Orientalische Sprachen (Berlin) 37/3: 116-61.
* Cardona, G.R. 1981. Profilo fonologico del somalo. In G.R. Cardona and F. Agostini (eds.), Studi Somali I: Fonologia e Lessico. Ministero degli affari esteri - Dipartmento per la cooperazione allo sviluppo; Comitato tecnico linguistico per l'universita nazionale somala.
* Farnetani, E. 1981. Dai tratti ai parametri: introduzione all'analisi strumentale della lingua somala. In G.R. Cardona and F. Agostini (eds.), Studi Somali I: Fonologia e Lessico. Ministero degli affari esteri - Dipartmento per la cooperazione allo sviluppo; Comitato tecnico linguistico per l'universita nazionale somala.
## Izvori

## Vanjske veze
* Ethnologue (14th)
* Ethnologue (15th)
* Bibliografija
Reddit

**Reddit** ,navođen kao **reddit**, je društveno-informativni (*social news*) i zabavni website gdje registrirani korisnici dostavljaju sadržaju u obliku linkova ili tekstualnih ("self") postova. Ostali korisnici potom glasaju o tim prilozima s "gore" ili "dolje", na temelju čega se označava njihov položaj na stranicama, uključujući naslovnu. Organizacija i struktura sajta je stoga vrlo nepregledna, te zato nije popularan među odraslima . Reddit ima sjedište u San Franciscu. 

Reddit su osnovali Steve Huffman i Alexis Ohanian. U oktobru 2006. ga je otkupila kompanija Condé Nast Publications. U septembru 2011. godine Reddit se odvojio od Condé Nasta, i danas operira kao filijala Nastove matične kompanijeAdvance Publications.

## Izvori

## Vanjske veze
* Reddit
* Reddit's official blog
* Reddit's source code (hosted by GitHub)
* Alien Logo Archive
* The Culture of Reddit  Documentary produced by Off Book (Web series)
Aaron Swartz

**Aaron Hillel Swartz** ˈɜːɹən ˈhɪləl ˈswɔrts (Highland Park, Illinois, 8. novembra 1986. – Brooklyn, New York, 11. januara 2013.), američki kompjuterski programer, pisac, politički i internetski aktivist. Swartz je bio jedan od ko-autora "RSS 1.0" specifikacije za RSS, te je izradio web-okvir web.py i arhitekturu Open Library. Osnovao je i Infogami, kompaniju koja se ranih dana spojila sa Redditom i preko koje je postao jedan od njenih suvlasnika.

Swartz se također bavio društvenim pitanjima. Godine 2010. je postao članovima Centra za etiku Harvardskog univerziteta. Osnovao je online grupu Demand Progress, najpoznatiju po kampanji protiv SOPA-e, a kasnije surađivao sa američkim i međunarodnim aktivističkim grupama Rootstrikers i Avaaz.

6. januara 2011. Swartz je uhapšen zbog sumnje u sistematsko downloadiranje akademskog časopisa JSTOR, koje je postalo predmetom istrage američkih federalnih vlasti. 11. januara 2013. Swartz je pronađen mrtav u svom brooklynskom stanu; mediji su izvijestili da je uzrok smrti bilo samoubistvo vješanjem.

## Izvori

## Vanjske veze

* 
* .
* 
*
Le Voyage de Gulliver à Lilliput et chez les géants (film)

***Le Voyage de Gulliver à Lilliput et chez les géants*** () je francuski kratki crno-bijeli nijemi film snimljen 1902. u režiji Georgesa Meliesa. Temelji se na *[[Gulliverova putovanja|Gulliverovim putovanjima]]*, znamenitom satiričkom romanu Jonathana Swifta i predstavlja prvu od njegovih mnogobrojnih filmskih ekranizacija. Pustolovine naslovnog junaka - Lemuela Gullivera - su prikazane u nekoliko scena - kod patuljastih Liliputanaca i kod divova; Meliesu su poslužile da testira, odnosno demonstrira svoje nove filmske trikove kojima je stvorio iluziju o patuljastim i orijaškim ljudskim bićima.

## Vanjske veze
* Présentation du film sur le site du ciné-club de Caen 
*
Le Royaume des fées

***Le Royaume des fées*** () je francuski kratki crno-bijeli nijemi fantasy film snimljen 1903. u režiji Georgesa Meliesa. Radnja je smještena u fantastično vilinsko kraljevstvo gdje princ Bel-Azor (čiji lik tumači Melies), mora spasiti svoju zaručnicu, princezu Azzurine od zle vještice, pri čemu mu pomaže dobra vila Aurora (čiji lik tumači Bleuette Bernon).

## Vanjske veze
* Extrait
*
Le Monstre (film)

***Le Monstre*** () je francuski kratki crno-bijeli nijemi fantasy film snimljen 1903. u režiji Georgesa Meliesa. Sastoji se od jedne scene, smještene u drevni Egipat, i prikazuje kako čarobnjak princu na trenutak oživljava mrtvu ljubavnicu.

## Vanjske veze
* Film complet
*
Terrible Teddy, the Grizzly King

***Terrible Teddy, the Grizzly King*** () je američki kratki crno-bijeli nijemi film snimljen početkom 1901. u režiji Edwina S. Portera. Traje 61 sekundu i sastoji se od dvije scene koje prikazuju lovačke aktivnosti tadašnjeg potpredsjednika Theodorea "Teddyja" Roosevelta, odnosno kako u šumi kao trofej ustrijeli običnu mačku što marljivo bilježe osobe kojima na odjeći piše "njegov fotograf" i "njegov novinski agent". Inspiraciju za film su dale karikature u Hearstovim novinama *[[New York Journal American|New York Journal]]* u kojima se ismijavala Rooseveltovo njegovanje macho imidiža velikog lovca, odnosno za dotadašnje političare nezabilježeno korištenje masovnih medija za vlastitu promociju. *Terrible Teddy* se danas smatra jednim od prvih primjera političke satire u historiji filma.

## Izvori

## Vanjske veze
* Terrible Teddy, the Grizzly King at the American Memory Site of the Library of Congress http://hdl.loc.gov/loc.mbrsmi/edmp.1887 
* imdb entry http://www.imdb.com/title/tt0248534/combined
Execution of Czolgosz with Panorama of Auburn Prison

***Execution of Czolgosz with Panorama of Auburn Prison*** () je američki kratki crno-bijeli nijemi film snimljen 1901. godine u režiji Edwina S. Portera. U njemu je rekonstruirano pogubljenje Leona Czolgosza, osuđenog za ubistvo predsjednika Williama McKinleya, na električnoj stolici. Ovaj je film bio jedan od nekoliko kojim je Edisonov studio nastojao iskoristiti zanimanje javnosti za atentat počinjen iste godine. Originalno je bio zamišljen kao dokumentarni film, odnosno Edison je htio kamerama zabilježiti samo pogubljenje. Vlasti, međutim, to nisu dozvolile; umjesto toga je snimljen samo eksterijer zatvora Auburn gdje se Czolgosz pogubljen, a samo pogubljenje je rekonstrurirano sa glumcima u studiju.

## Vanjske veze
* [Execution of Czolgosz, with panorama of Auburn Prison](http://memory.loc.gov/cgi-bin/query/h?ammem/papr:@field(NUMBER+@band(lcmp001+m1b38298))) via Library of Congress
*
Jack and the Beanstalk (film, 1902)

***Jack and the Beanstalk*** () je američki kratki crno-bijeli nijemi fantasy film snimljen 1902. u režiji Georgea S. Fleminga i Edwina S. Portera. Temelji se na engleskoj narodnoj priči *[[Jack i stabljika graha]]*, a glavni junak (čiji lik tumači Thomas White) je siromašni mladić koji se pomoću magične stabljike graha penje na nebo gdje iz zamka krade blago koje čuva div. Film, koji traje 10 minuta i sastoji se od nekoliko scena, je karakterističan po tome što se u njemu primjenjuju trikovi koje je prethodno koristio Georges Melies.

## Vanjske veze
* 
* ''Jack and the Beanstalk'' on Youtube
*
Takt (muzika)

**Takt** (, , , ) je najmanji metrički određen deo kompozicije koji se nalazi između dve taktice.

Početak takta je uvek *naglašen*. To je teški taktov deo i zove se *[[teza]]*. Za njim sledi laki, *nenaglašeni* deo takta, zove se *[[arza]]*.

Zbirna vrednost nota i pauza svakog takta mora uvek odgovarati vrsti takta. Recimo, 4/4 takt znači da u svakom taktu zbirno mora biti četiri četvrtine note.

## Taktica, završnica i repeticija
* Taktovi se odvajaju jedan od drugog uspravnom *taktnom crtom* koja se zove još *[[taktica]]* i koje povećavaju preglednost 
* Završetci delova kompozicije označavaju se dvema paralelnim i uspravnim crtama jednake debljine 
* Sam kraj kompozicije ili završetak nekog njenog dela beleži se paralelnom tanjom i debljom crtom, ''završnicom'' 
* Ako želimo da ponovimo neki takt ili grupu taktova, upisujemo *početnu [[repeticija|repeticiju]]* 
* Ako želimo da označimo *kraj* takta ili grupe taktova koji treba da se ponove, upisujemo *završnu repeticiju* 

## Vrste taktova
U muzici postoje mnoge vrste taktova. Oni se beleže ''razlomkom'', bez razlomačke crte. Gornji broj razlomka - *[[brojilac]]* - govori koliko ima taktovih delova, dok donji broj - *[[imenilac]]* - govori na koliko je jednakih delova podeljen takt. On imenuje, tj. određuje jedinicu brojanja. Na primer:

* *Dvo-četvrtinski takt* beležimo ovako: . Brojilac kaže: takt ima dva dela, a imenilac: četvrtina je jedinica brojanja.
* *Tro-četvrtinski takt* beležimo ovako: . Brojilac kaže: takt ima tri dela, a imenilac: četvrtina je jedinica brojanja.
* *Četvero-osminski takt* beležimo ovako: . Brojilac kaže: takt ima četiri dela, a imenilac: osmina je jedinica brojanja.
* *Dvo-polovinski takt* beležimo ovako: . Brojilac kaže: takt ima dva dela, a imenilac: polovina je jedinica brojanja.
## Još neki načini pisanja vrste takta
* U novije vreme se vrsta takta piše i ovako: brojilac - brojem, a imenilac - umesto broja upiše se odgovarajuća notna vrednost.

Na primer, *dvočetvrtinski takt*  se i ovako beleži: 

* *Četvoročetvrtinski takt* , sem cifarskim simbolom, može da se označi i znakom 

## Gde i kada se se upisuju vrste taktova
Vrsta takta se upisuje na samom početku muzičkog dela, odmah iza ključa i predznaka. Moguće je da u toku kompozicije dođe do promene takta. To se čini upisivanjem novog željenog razlomka.

## Kakav takt može da bude
Takt može da bude:
# '''Jednostavan''' (*prost*) - ima samo 1 naglašen taktov deo (teza) i 1 ili 2 nenaglašena (arza). Tu spadaju svi *dvodelni* i *trodelni* taktovi.
# '''Složen''' - obrazuje se *kombinovanjem* više jednostavanih taktova u jedan, te, samim tim, ima više naglašenih i nenaglašenih taktovih delova.

## Povezano

* Taktica
* Uzmah
* Predtakt
* Promena taktova
* Prima i sekonda volta
* Repeticija
* Rečenica

## Reference
L'Auberge du Bon Repos

***L'Auberge du Bon Repos*** () je francuski kratka crno-bijela nijema filmska komedija snimljena 1903. u režiji Georgesa Meliesa. Sastoji se od jednog jedinog kadra koji prikazuje sobu jednog prenoćišta; protagonist je vidno alkoholizirani gost koji se po dolasku suočava sa halucinacijama i na kraju izaziva metež.

## Vanjske veze
* Film complet
*
Le Chaudron infernal

***Le Chaudron infernal*** () je francuski kratki crno-bijeli nijemi film snimljen 1903. u režiji Georgesa Meliesa. Sastoji se od jedne scene smještene u Pakao, te prikazuje kako demon nekoliko ljudi baca u kotao, a potom s užitkom promatra njihove duše kako se muče u zraku prije nego što se pretvore u pepeo.

*Le Chaudron infernal* se spominje kao jedan od filmova s kojim trguju protagonisti čehoslovačkog filma *[[Sjajni muškarac s kamerama]]* Jirzyja Menzela iz 1978. godine.

## Vanjske veze
* Film complet
* 
* Prikaz
Parsifal (film, 1904)

***Parsifal*** je američki kratki crno-bijeli nijemi film snimljen 1904. u režiji Edwina S. Portera. Temelji se na istoimenoj operi njemačkog kompozitora Richarda Wagnera, a poticaj za snimanje je dala njena uspješna premijera u njujorškoj Metropolitan operi održana godinu dana ranije. Studio Edison Manufacturing Company je nastojao iskoristiti njen uspjeh tako što je na filmu rekonstruirao neke od njenih ključnih scena i za to angažirao glumce/pjevače iz kazališne predstave. Historičarima filma je, međutim, najzanimljiviji zbog toga što je Edisonu poslužio za eksperimentiranje za *Kinetophone* sistemom, odnosno prvi pokušaj da se napravi zvučni film sinkronizacijom zvučnog zapisa sa filmskom slikom. Nakon nekoliko ranih projekcija je taj pokušaj napušten, dijelom i zbog problema s autorskim pravima na samu operu. Tek godine 2001. je američka Kongresna biblioteka objavila verziju praćenu originalnim zvučnim zapisima.

## Vanjske veze
*
Maniac Chase

***Maniac Chase*** je američka kratka crno-bijela nijema filmska komedija snimljena 1904. u režiji Edwina S. Portera. Predstavlja neautorizirani remake filma *[[The Escaped Lunatic]]* Wallacea McCutcheona prikazanog iste godine. Protagonist je duševni bolesnik koji je umislio da je Napoleon; radnja prikazuje njegov bijeg iz duševne bolnice i, uglavnom neuspjele, napore bolničara da ga uhvate dok se krije u okolici. Film je historičarima zanimljiv zbog ranog korištenja švenka (odnosno pokreta kamerom) u svrhu što dinamičnijeg prikaza radnje.

## Vanjske veze
* 
*
Le Voyage à travers l'impossible

***Le Voyage à travers l'impossible*** (; također navođen i kao ***Nemoguće putovanje***) je francuski nijemi crno-bijeli SF-film snimljen 1904. godine u režiji Georgesa Meliesa. Radnja je inspirirana kazališnim komadom Julesa Vernea i prikazuje grupu pustolova kako putuju svijetom koristeći razna prijevozna sredstva i doživljavajući mnoge bizarne pustolovine. Vjeruje se kako je Melies film snimio potaknut uspjehom Putovanja na Mjesec snimljenog prije dvije godine. Sa 24 minute trajanja (pet puta dužeg od tadašnjeg prosjeka) predstavljao je njegovo dotada najduže i najambicioznije ostvarenje. U njemu je nastavio eksperimentirati sa raznim filmskim trikovima. Kasnijim generacijama je poznat po verziji u boji (oslikanoj ručno); dijelovi filma su poslužili za spot pjesme *[[Heaven for Everyone]]* grupe *[[Queen]]*.

## Galerija scena iz filma

Image:Méliès, Le voyage a travers l'impossible1904 colorizée 20.jpg
Image:Méliès, Le voyage a travers l'impossible1904 colorizée 21.jpg
Image:Méliès, Le voyage a travers l'impossible1904 colorizée 33.1.jpg


## Reference

## Vanjske veze
* excerpt from the film
*
Heaven for Everyone

***Heaven for Everyone*** je singl britanskog rock sastava "The Cross". Tekst i glazbu napisao je Roger Taylor. Singl je izdan 1988. godine. Na "B" strani nalazi se "Love On A Tightrope". Pjesma je objavljena na albumu "Showe it!".

## Singl sastava "The Cross" ([[1988.]])

Taylor je pjesmu napisao 1986. godine za album sastava "Queen" "A Kind of Magic", ali je sastav nije snimio, te ju je odlučio snimiti sa svojim sastavom "The Cross".Na prijelazu iz 1986. u 1987. godinu pjevač sastava "Queen" Freddie Mercury je saznao da boluje od SIDE, i "Queenovci" su počeli pauzirati s radom zbog čega su se u britanskim tabloidima počele pojavljivati spekulacije o Mercuryjevom zdravlju. U središtu pozornosti tabloida bio je i Taylor, koji se upravo rastajao od svoje supruge s kojom ima dvoje djece. Kako bi jedan drugome pružili potporu Mercury je snimio voakle za pjesmu koja je objavljena na albumu. Singl verzija, koja je nešto duža snimljena je s Taylorovim vokalima.

## Singl sastava "[[Queen]]" ([[1995.]])
Sastav "Queen" obradio je Taylorovu pjesmu snimivši prateće vokale i glazbu, te ju je izdao 23. listopada 1995. godine kao prvi singl s albuma "Made in Heaven". Na "Queenovoj" verziji nema uvodnog teksta koji izgovara Taylor. Pjesma je objavljena na kompilaciji "Greatest Hits III" iz 1999.

## Top ljestvica (Queen)

## Vanjske veze
Tekst pjesme Heaven for Everyone
The Little Train Robbery

***The Little Train Robbery*** () je američki kratki crno-bijeli nijemi film snimljen 1905. u režiji Edwina S. Portera. Predstavlja svojevrsni parodijski nastavak Porterovog znamenitog vestern-filma Velika pljačka vlaka snimljenog dvije godine ranije. U njemu uloge razbojnika koji pljačkaju vlak tumače djeca, a plijen predstavljaju slatkiši.

## Vanjske veze
* The Little Train Robbery at Internet Movie Database
The Night Before Christmas (film, 1905)

***The Night Before Christmas*** () je američki kratki crno-bijeli nijemi film snimljen 1905. u režiji Edwina S. Portera. Predstavlja prvu filmsku adaptaciju *[[Twas the Night Before Christmas]]*, popularne božićne pjesme Clementa Clarkea Moorea. Radnja prikazuje kako Djed Mraz (Božičnjak) hrani sobove kako bi na Božić mogao djeci kroz dimnjak donijeti darove. Za panoramski kadar u kome Djeda Mraza na nebu vozi kočija sa sobovima Porter je koristio makete.

## Izvori


## Vanjske veze

* 
*
Dream of a Rarebit Fiend (film, 1906)

***Dream of a Rarebit Fiend*** () je američka kratka crno-bijela nijema filmska komedija snimljena 1906. u režiji Wallacea McCutcheona i Edwina S. Portera. Predstavlja adaptaciju popularnog stripa Winsora McKaya koja je prethodne godine izlazila u *[[New York World-Telegram]]u*. Protagonist - čiji lik tumači Jack Brawn - se preždere velškog fondija () u restoranu, te po povratku kući doživljava bizarne halucinacije i noćne more. Film je značajan historičarima filma zbog toga što su u različitim scenama korištene mnoge inovativne tehnike specijalnih efekata, ali i zbog toga što predstavlja prvu ekranizaciju stripa u historiji filma.

## Reference

## Vanjske veze
*
The Story of the Kelly Gang

***The Story of the Kelly Gang*** (), također poznat i kao ***Ned Kelly and His Gang*** () je australski crno-bijeli nijemi igrani film snimljen 1906. u režiji Charlesa Taita. Radnja filma, temeljena na popularnoj kazališnoj predstavi, prikazivala je pustolovine znamenitog australskog razbojnika Neda Kellyja. Kada je prikazivan godine 1906. godine, trajao je preko sat vremena i kao takav bio najduži, odnosno prvi cjelovečernji film na svijetu. Svojim je autorima donio veliki komercijalni uspjeh, te je na kino-programu ostao gotovo dvije decenije; usprkos toga, do danas je ostalo sačuvano samo 17 minuta originalnog materijala te se zbog toga danas smatra izgubljenim filmom. Zbog toga do danas nije jasno mnogo detalja vezanih uz film, uključujući tumače glavnih uloga. Usprkos toga, smatra se jednim od najvažnijih ostvarenja australske kinematografije.

## Izvori

## Vanjske veze
* 
* ''The Story of the Kelly Gang'' at the National Film and Sound Archive
* ''The Story of the Kelly Gang preserved and released on DVD in Australia'' 
* ''The Story of the Kelly Gang'' at Australian Screen Online
* Shirley Jackson and Graham Shirley describe the restoration of ''The Story of the Kelly Gang''
Vingt mille lieues sous les mers (film, 1907)

***Vingt mille lieues sous les mers*** () je francuski kratki crno-bijeli nijemi SF-film snimljen 1907. u režiji Georgesa Meliesa. Predstavlja polu-parodijsku, odnosno prvu filmsku adaptaciju popularnog istoimenog SF-romana Julesa Vernea. Melies je film kasnije distribuirao u rukom obojanoj verziji.

## Reference

## Vanjske veze
*
L'Éclipse du soleil en pleine lune

***L'Éclipse du soleil en pleine lune*** ( je francuski kratki crno-bijeli nijemi film snimljen 1907. u režiji Georgesa Meliesa. U njemu Melies tumači lik profesora astronomije koji svojim studentima prikazuje niz antropomorfnih nebeskih tijela. Kadar pomrčine Sunca (u kojoj su i Sunce i Mjesec prikazani kao muškarci) je kasnije od dijela kritičara proglašena jednom od prvih gej scena u historiji filma.

## Vanjske veze
* 
*
Nordisk Film

**Nordisk Film** je danska kompanija za proizvodnju filmova, poznata kao najstariji danas postojeći filmski studio na svijetu . Osnovao ju je Ole Olsen u Kopenhagenu 1906. godine. Godine 1992. se spojila sa tvrtkom Egmont Group. Osim proizvodnjom filmova i TV-serija u Danskoj, Norveškoj i Švedskoj, bavi se i distribucijom filmova, kao i upravljanjem kino-dvoranama.

## Reference

## Vanjske veze
* Nordisk Film website
Lisice (film)

***Lisice*** su hrvatski dugometražni film iz 1969. godine kojeg je režirao Krsto Papić. Obrađuje temu posljedica razdora Tita i Staljina 1948. kroz sudbine mještana Zagore koje završavaju tragedijom. Film je osvojio Veliku zlatnu arena za najbolji film.

## Radnja

Zagora u okolici Vrlike 1948. Donedavno je svatko morao voliti Staljina, a sada, nakon raskida sa SSSR-om, svatko tko se izjasni kao pristaša istog završava u zatvoru. Na vjenčanju Višnje i Ante pojavi se puno gostiju, a među njima je i jedan politički dužnosnik Andrija, ali i dvojica agenata Udbe – Krešo i Ćazim – čija prisutnost na svadbi unosi nemir koji sve više raste na inače veseloj proslavi.

Kada Andrija slučajno padne i ozljedi se, biva odveden u kuću na njegovanje, no tamo siluje Višnju. Kada Andrija izađe van, agenti ga uhite - zbog optužbe da je staljinist. Dotad heroj kraja, postaje omraženi neprijatelj, a dok ga udbaši odvode, mještani prebiju Antu te ubijaju Višnju pri pokušaju da je osramoćenu vrate u njezin zaselak.

## Nagrade
* Festival igranog filma u Puli - najbolji film, režija, glavna glumica Jagoda Kaloper, glavni glumac Adem Čejman.

## Glume
* Fabijan Šovagović - Ante
* Adem Čejvan - Andrija
* Jagoda Kaloper - Višnja
* Ilija Ivezić - Krešo
* Fahro Konjhodžić - Čazim
* Ivica Vidović - Musa
* Edo Peročević - Baletić
* Zaim Muzaferija - Todor

## Kritike
Dejan Marković je za Filmski leksikon zapisao recenziju:
:"Prvi i izrazito autorski film koji se izravno bavi obračunom s pristašama Staljina u Jugoslaviji 1948. Smjestivši zbivanja u kamenjar Dalmatinske zagore, Papić rabi surovost i pustoš okoliša kao dvostruku metaforu: krajnje političke okrutnosti, ali i nemogućnosti bijega i skrivanja od progona i moći vlasti. U tom je smislu »fantomski biciklist«, koji donosi uhidbene naloge, najupečatljivija metafora straha koji se uvlači među stanovnike. Krajnja nemoralnost vlasti utjelovljena je u Andrijinu silovanju mlade, ali i u njegovim pokušajima da svojom trofejnom sačmaricom ubije vranu lokalnog »redikula« Muse. Tom dojmu straha, nesigurnosti, ali i okrutnosti, pridonosi i crno-bijela fotografija surovih, sporih, panoramskih totala podneblja u kojima se kreće biciklist kao anticipacija zla, a osobito zvuk kojeg čine autohtono »ojkanje« (folklorni element je i vrličko kolo) kombinirano s improviziranom glazbom snimljenom tijekom projekcije u studiju. Moć i politiku kao nešto sudbonosno potvrđuje i poštovanje jedinstva mjesta, vremena i radnje kojim se film, prema samom redatelju, izravno poziva na grčku tragediju. Jedno od najuspjelijih ostvarenja autorskog i modernističkog razdoblja hrvatske kinematografije, ujedno je jedan od najpoznatijih i najprikazivanijih hrvatskih filmova u inozemstvu pa ga u svojim fondovima posjeduju mnogi nacionalni filmski arhivi."

## Reference

## Vanjske veze
*
Prometej s otoka Viševice

***Prometej s otoka Viševice*** je jugoslavenska/hrvatska drama iz 1964. godine koju je režirao Vatroslav Mimica. Glavne uloge tumače Slobodan Dimitrijević, Mira Sardoč, Janez Vrhovec i Dina Rutić. Otok Viševica je izmišljena lokacija a priča je moderna parafraza mita o Prometeju, boga koji je dao ljudima vatru, pošto se u filmu glavni junak prisjeća kako se trudio dovesti struju na svoj otok. Film je osvojio Zlatnu arenu u Puli.

## Radnja

Mate, sredovječni ravnatelj poduzeća iz nekog velegrada, putuje brodom na rodni otok Viševicu kako bi održao govor na ceremoniji kojom će se otkriti spomenik palim borcima. Tamo ga svi dočekaju kao junaka a on odluči svojoj supruzi pokazati malo ljepote otoka. Kada na plaži naiđe na starog poznanika, Vinka, počinje se prisjećati razdoblja dok je još kao mladić bio na otoku. S vremenom, mračna i traumatična sjećanja ga sve više progone: dok je trajao Drugi svjetski rat, pridružio se Partizanima i napao utvrdu neprijatelja.

Međutim, iako je bio veliki zagovornik Komunizma, postao je razočaran kada je primjetio koliko se puno hrane oduzima od seljaka Viševice tijekom kolektivizacije. Odlučio je uvesti električnu struju do otoka, no zaostali mještani su mu zagorčavali život i maltretirali ga, tvrdeći da je struja nepotrebna. Život nije bio lagan ni drugdje: iako se oženio i dobio dijete, primjetio je da je život na otoku isprazan i bez perspektive. Na kraju je napustio sve i bez prtljage otišao u grad gdje je uz pomoć bivšeg ratnog kolege našao posao. Natrag u sadašnjosti, Mate naiđe na mladog mještana koji traži kredit za svoju zamisao, otvaranje turističkog centra na otoku. Iako mu ne može dati novac, savjetuje mu da ne odustane od sna te odlazi brodom s Viševice.

## Glume
* Slobodan Dimitrijević - Mladi Mate
* Janez Vrhovec - Mate
* Mira Sardoč - Matina supruga
* Dina Rutić - Matina prva supruga
* Pavle Vuisić - Sjor Žane
* Husein Čokić
* Dragomir Felba
* Fabijan Šovagović - Vinko

## Nagrade
* Osvojene 3 Zlatne arene na Festivalu igranog filma u Puli (najbolji film, režija, snimatelj).

## Kritike
Daniel Rafaelić je za hrvatski filmski leksikon zapisao:
:"Ključno ostvarenje hrv. film. modernizma odlikuje se inovativnim izlaganjem priče prispodobivim poetici eur. film. modernizama 1960-ih. Uz dojmljivu fotografiju visokoga ključa, koja služi za prikaz junakovih sjećanja i zamišljaja (sličnu ulogu u većem dijelu filma → Ponedjeljak ili utorak ima boja), asocijativnu montažnu organizaciju mnogih prizora iz sadašnjosti i prošlosti (sjećanja), te iz mašte (nalik tehnici struje svijesti u književnom modernizmu), film. forma privlači pozornost na sebe i retoričnim oblicima film. zapisa kao što su usporeni pokret i vrlo kratki kadrovi. Po I. Škrabalu, zbog isprepletenosti triju izlagačkih linija »gledaoce fascinira u prvome redu način kako se izlaže sudbina glavnog lika, a ne on sam."

## Reference

## Vanjske veze
*  
* Prometej s otoka Viševice  na Film.hr
1090.

Godina **1090.** (**[[Rimski brojevi|MXC]]**) bila je redovna godina koja počinje u utorak po julijanskom kalendaru.

## Događaji
* Almoravidi započinju treći veliki pohod u al-Andalusu, ovaj put u svrhu aneksije dotada nezavisnih muslimanskih taifa. Trupe Yusuf ibn Tashfina zauzimaju Kordobu, Sevillu, Granadu, Malagu, Almeriju i Rondu.
* Béjaïa postaje prijestolnica Hamadidske dinastije u Alžiru.
* U Provansi počinju djelovati trubaduri.
* Qin Guan, kineski pisac iz doba dinastije Song, piše *Can Shu* (Knjiga o serikulturi), u kojoj je opisana mašina za proizvodnju svile, odnosno najstariji poznati remenski prijenos u historiji svijeta.

## Rođenja
* Sveti Bernard od Clairvauxa (u. 1153)
* Eliezer ben Nathan iz Mainza
* Qin Hui, kineski premijer u službi dinastije Song (u. 1155)

## Smrti
* 26. 6. &ndash; Jaromír (biskup Praga)
* 3. 7. &ndash; Egbert II, markgrof Meissena (r. cca. 1060)
* 6. 10. &ndash; Sveti Adalbero

## Reference